Ons leef in 'n samelewing waar daar soveel hartseer en onvolmaaktheid is. Ons sosiale stelsel fokus so op kapitalistiese ideale dat die mens en sy identiteit begin verlore gaan. En so verval ons almal soms, sommige vir langer tye as wat goed is, in 'n sloergang waar ons bestaan nie meer sin maak nie en massas vrae ons bestorm en teister oor die sin van ons bestaan. Hierdie uitdagings veroorsaak dat verhoudings in huwelike, gesinne, families, die sosiale omgewing en die werksomgewing skade ly, met die gevolglike konflik en en pyn. En so, verdwyn soveel kosbare mense se menswees, persoonlikheid en identiteit in 'n warboel van oorlewingstegnieke waar identiteitslose mense, bloot funksioneel saam funksioneer, maar nie meer gelukkig is nie, waar hulle nie meer doel sien in hulle bestaan nie.
Daar is hoop. Jy mag wees wat Vader bedoel het jy moes wees, toe Hy gekies het om jou te skep. Jy mag die Koninkryksprins en Koninkryksprinses wees wat jy bestem is om te wees. Jy mag 'n identiteit hê wat jou uniek maak en daarop trots wees. Jy is dit waardig.
Sielskos beskik oor beraders met uiteenlopende spesialiteite. Jy kan dus verseker weet, jy sal verwys word na iemand wat spesialiseer in jou unieke situasie, en jou weer kan begelei tot 'n volwaardige Koningskind wat jou unieke identiteit, met trots kan dra.